ddrg/super_eurlex huggingface dataset:
4.

Det rådgivende udvalg er enig i Kommissionens analyse, hvorefter fusionen bør tillades: a. Med hensyn til ethylenoxid: a.1. Handelsmarkedet for renset ethylenoxid er et berørt marked. a.2. Konkurrerende virksomheder er i stand til at øge deres produktion, hvis den fusionerede enhed skulle hæve priserne unilateralt. (En medlemsstat afholder sig fra at stemme). a.3. Den forventede kapacitetsudvikling vil styrke den nuværende overskudskapacitet og vil sætte konkurrenterne i stand til at reagere på enhver risiko for prisstigninger fra den fusionerede enheds side. a.4. Som et resultat heraf vil fusionen ikke påvirke konkurrencen på markedet for ethylenoxid. b. Med hensyn til ethylenglykol: b.1. Den fusionerede enhed vil ikke få en dominerende stilling på markedet. b.2. Som et resultat heraf vil fusionen ikke påvirke konkurrencen på markedet for ethylenglykol. c. Med hensyn til vertikal integration c.1. Markedet for ethylen (tidligere omsætningsled), der anvendes til fremstilling af ethylenoxid, påvirkes ikke af fusionen. c.2. De øvrige efterfølgende markeder for ethylenoxidderivater (undtagen ethylenglykoler) er ikke påvirket af fusionen.
DA Den Europæiske Unions Tidende C 54/4

Høringskonsulentens endelige rapport i sag COMP/M.4094 — Ineos/BP Dormagen

(i henhold til artikel 15 i Kommissionens afgørelse (2001/462/EF, EKSF) af 23. maj 2001 om høringskonsulentens kompetenceområde under behandlingen af visse konkurrencesager — EFT L 162 af 19.6.2001, s. 21)

(2007/C 54/05)

Den 24. januar 2006 anmeldte Ineos fusionen til Kommissionen i medfør af artikel 4 i Rådets forordning (EF) nr. 139/2004 (fusionsforordningen), hvorved virksomheden INEOS Group Limited (»Ineos«) ville erhverve kontrol med BP Ethylene Oxide/Ethylene Glycol Business (»BP Dormagen Business«), som kontrolleres af Britisk Petroleum Group (»BP«).

Efter en gennemgang af anmeldelsen konkluderede Kommissionen, at den anmeldte fusion gav anledning til alvorlige betænkeligheder om, hvorvidt den var forenelig med fællesmarkedet, og den besluttede at indlede en procedure i medfør af artikel 6, stk. 1, litra c), i Rådets forordning nr. 139/2004 af 28. februar 2006. For at få supplerende oplysninger fra anmelderen vedtog Kommissionen den 21. marts 2006 en beslutning i henhold til artikel 11, stk. 3, som var rettet til anmelderen. Den 4. april 2006 fik anmelderen efter anmodning indsigt i vigtige dokumenter i overensstemmelse med GD Konkurrences retningslinjer for god praksis i forbindelse med EU's fusionskontrolprocedurer. Den 19. maj 2006 vedtog Kommissionen efter aftale med Ineos en beslutning i henhold til artikel 10, stk. 3, om at forlænge procedurens varighed med ti arbejdsdage.

Kommissionen sendte en klagepunktsmeddelelse til Ineos den 30. maj 2006, som Ineos svarede på den 14. juni 2006. Ineos anmodede ikke om en formel mundtlig høring.

Aktindsigt

Ineos fik aktindsigt ved fremsendelse af klagepunktsmeddelelsen. I et brev til høringskonsulenten af 5. juni 2006 klagede Ineos over, at Kommissionens klagepunktsmeddelelse i meget høj grad byggede på oplysninger fra tredjeparter, som Ineos ikke havde haft lejlighed til at se nærmere på, eller som virksomheden ikke havde haft lejlighed til at fremsætte sine bemærkninger til. Jeg anmodede om, at Kommissionens tjenestegrene i første omgang svarede Ineos på baggrund af virksomhedens betænkeligheder. Ineos fik anonymiserede referater af oplysningerne fra tredjeparter den 9. juni 2006. Nogle af oplysningerne skønnedes at være følsomme forretningsoplysninger, som ikke blev afsløret over for Ineos. Ineos gik ikke videre med dette spørgsmål over for høringskonsulenten.

Faktumbrev

Den 29. juni 2006 sendte Kommissionen et faktumbrev, der indeholdt yderligere oplysninger i relation til klagepunkterne. Ineos blev anmodet om at sende sine bemærkninger, hvilket virksomheden gjorde den 4. juli 2006.

Efter en gennemgang af parternes svar på klagepunktsmeddelelsen og på baggrund af nye oplysninger fra markedsdeltagerne efter udsendelsen af klagepunktsmeddelelsen har Kommissionen konkluderet, at den planlagte fusion ikke hindrer den effektive konkurrence betydeligt i fællesmarkedet eller en betydelig del af dette, især som et resultat af etablering eller styrkelse af en dominerende stilling.

Sagen giver ikke anledning til særlige bemærkninger med hensyn til retten til at blive hørt.
8.

Der kan fås en skriftlig kopi af de »nærmere udbudsbetingelser for at opnå udvindingsrettigheder med henblik på prospektering og efterforskning af olie- og naturgasforekomster i udvalgte koncessionsområder« ved skriftlig henvendelse til det polske miljøministeriums departement for geologi og geologiske koncessioner. Udbudsbetingelserne indeholder bl.a.: a. En definition af udbuddets genstand. b. Krav til, hvad tilbuddet skal indeholde. c. Krav, som de bydende skal opfylde. d. Oplysninger om den dokumentation, som de bydende skal forelægge for at bekræfte, at de opfylder de nødvendige krav, herunder et udskrift fra selskabsregistret. e. Objektive tilbudsevalueringskriterier. f. Angivelse af, hvortil bud skal sendes, samt frister for indsendelse og åbning af bud. g. Oplysninger om appelprocedurer, der står til de bydendes disposition i forbindelse med udbudsproceduren med henblik på at opnå udvindingsrettigheder. h. Standardkontrakt med henblik på at opnå udvindingsrettigheder.
3.

Det rådgivende udvalg er enigt med Kommissionen i, at der med henblik på vurdering af denne fusion må afgrænses følgende relevante geografiske markeder: inden for naturgassektoren: a) markedet for lagerydelser eller markedet for fleksibilitetsydelser inden for naturgas til Danmark er dansk b) markedet for lagerydelser eller markedet for fleksibilitetsydelser inden for naturgas til Sverige er svensk eller omfatter Sverige og Danmark c) engrosmarkedet for naturgas til Danmark er dansk d) engrosmarkedet for naturgas til Sverige er svensk eller omfatter Sverige og Danmark e) markedet for levering af naturgas til centrale danske kraftvarmeværker omfatter Danmark f) markedet for levering af naturgas til centrale svenske kraftvarmeværker er svensk eller omfatter Sverige og Danmark g) markedet eller markederne for levering af naturgas til store erhvervskunder og decentraliserede kraftvarmeværker omfatter Danmark h) markedet eller markederne for levering af naturgas til mindre erhvervskunder og private husstande i Danmark er nationalt eller regionalt inden for elsektoren: i) engrosmarkedet for elektricitet omfatter Østdanmark og Vestdanmark eller et større område; hvis støttetjenester skal betragtes som et eller flere relevante markeder, er deres geografiske udstrækning Østdanmark og Vestdanmark j) markedet for finansielle derivater vedrørende elektricitet omfatter Nord Pool-området, når man udelukker differencekontrakter; hvis differencekontrakter udgør et særskilt marked, omfatter de relevante markeder de enkelte Nord Pool-områder, dvs. Østdanmark og Vestdanmark k) detailmarkedet for salg af elektricitet til (erhvervs)kunder med måleraflæsning omfatter Danmark l) detailmarkedet for salg af elektricitet til kunder uden måleraflæsning (fortrinsvis private husstande) i Danmark er nationalt eller regionalt på andre områder: m) markedet for fjernvarme er lokalt n) spørgsmålet om afgrænsning af det geografiske marked for produktion af flyveaske kan stå åbent o) markedet for handel med CO2-kvoter er EU-dækkende.
—

Ifølge lov XLVIII. af 1993 om minedrift er »Hungarian Office for Mining and Geology «og dettes regionale organisationer og minedistriktsinspektorater ansvarlige for den offentlige forvaltning i henseende til minedrift. Økonomi- og transportministeren fører tilsyn med Ungarns kontor for minedrift og geologi. Adresse: H-1051 Budapest, Arany János utca 25.
DA Den Europæiske Unions Tidende C 100/10

Meddelelse fra Republikken Cyperns regering vedrørende Europa-Parlamentets og Rådets direktiv 94/22/EF om betingelser for tildeling og udnyttelse af tilladelser til prospektering, efterforskning og produktion af kulbrinter

(EØS-relevant tekst)

(2007/C 100/09)

Republikken Cypern giver i overensstemmelse med artikel 10 i Europa-Parlamentets og Rådets direktiv 94/22/EF om betingelser for tildeling og udnyttelse af tilladelser til prospektering, efterforskning og produktion af kulbrinter (1) Europa-Kommissionen underretning om, at Council of Ministers of the Republic of Cyprus er den eneste myndighed.

Uden at anvendelsen af bestemmelserne om nationale sikkerhedshensyn i artikel 2, stk. 2, i direktiv 94/22/EF begrænses, underretter Republikken Cypern herved alle interesserede personer om, at der vil blive lagt følgende kriterier til grund ved tildeling af tilladelser til prospektering, efterforskning og produktion af kulbrinter:

(a) ansøgernes tekniske og finansielle kapacitet

(b) den måde, hvorpå ansøgeren har til hensigt at udføre de aktiviteter, der er specificeret i tilladelsen

(c) den finansielle ydelse, som ansøgeren tilbyder for at opnå tilladelsen

(d) eventuel manglende effektivitet eller manglende ansvar, som ansøgeren har udvist i forbindelse med nogen tidligere tilladelse hvor som helst i verden.

Hvis to eller flere ansøgninger er vurderet at være lige gode ifølge ovenstående kriterier, tages forslagenes betydning for den offentlige sikkerhed, folkesundheden, transportsikkerheden, miljøbeskyttelsen, beskyttelsen af biologiske ressourcer og nationale skatte af kunstnerisk, historisk eller arkæologisk værdi, anlæggenes og arbejdstagernes sikkerhed samt den planlagte forvaltning af kulbrinteressourcerne i betragtning.

I overensstemmelse med artikel 5, stk. 2, i direktiv 94/22/EF fremgår de betingelser og krav vedrørende udøvelse af eller ophør med virksomheden, som finder anvendelse på de enkelte typer af tilladelser, af en Model Production Sharing Contract, som alle interesserede kan rekvirere hos Ministry of Commerce, Industry and Tourism, 1421 Nicosia, Cyprus.

(1) EFT L 164 af 30.6.1994, s. 3.
40.

I artikel 37, stk. 2, hedder det imidlertid, at trafikdata (17) som anført på en liste, der er godkendt af den tilsynsførende, kan behandles med henblik på forvaltning af telekommunikationsbudgettet og trafikstyring, herunder kontrol med autoriseret brug af telekommunikationssystemet. Disse oplysninger slettes eller gøres anonyme så hurtigt som muligt og senest seks måneder efter deres indsamling, medmindre yderligere lagring er nødvendig for, at et retskrav kan fastslås, gøres gældende eller forsvares under en retssag, der verserer for en domstol. Hvis perioden på seks måneder udløber, uden at der er indledt en retssag, skal trafikdataene slettes eller gøres anonyme. Hvis der inden for perioden er indledt en retssag, vil denne afbryde proklamafristen indtil afslutningen af retssagen og yderligere indtil afslutningen af den proklamafrist, der indrømmes i forbindelse med en eventuel anke eller afslutningen af ankesagen, afhængig af tilfældet. Enhver opbevaring af trafik- og debiteringsdata ud over disse seks måneder skal kunne begrundes i medfør af artikel 20.
26.

Den tilsynsførende peger først og fremmest på behovet for, at myndighederne foretager en effektiv overvågning og inspektion af behandlingen af personoplysninger inden for denne rammeafgørelses anvendelsesområde, navnlig når personoplysninger udveksles blandt medlemsstaterne i forbindelse med politisamarbejdet. Dernæst bør myndighedernes rådgivende rolle sikres både inden for den nationale kompetence samt inden for det institutionaliserede netværk af databeskyttelsesmyndigheder eller disse myndigheders arbejdsgrupper (i forbindelse med direktivet kendt som »Artikel 29-gruppen vedrørende Beskyttelse af Personoplysninger«). Der er brug for input fra databeskyttelsesmyndighedernes side for at styrke sammenhængen mellem beskyttelsen under dette instrument og beskyttelsen under direktiv 95/46/EF, med henblik på at sikre overholdelsen af de retlige forpligtelser og for fuldt ud at opnå harmonisering mellem medlemsstaterne, også på et praktisk plan.
46.

Selv om den tilsynsførende har forståelse for de ændringer, der har til formål at styrke de ovenfor skitserede proceduremæssige rettigheder og databeskyttelsesrettigheder, er han betænkelig ved, at de fleste foreslåede ændringer ikke når op på de minimumsstandarder for databeskyttelse, der findes i forordning (EF) nr. 45/2001. Den tilsynsførende er betænkelig ved, at forslaget kan anses for at have forrang frem for anvendelsen af den generelle databeskyttelsesramme i forordning (EF) nr. 45/2001; dette ville medføre en uacceptabel udvanding af databeskyttelsesstandarderne i forbindelse med OLAF-undersøgelser. Efter den tilsynsførendes opfattelse er dette særlig bekymrende på baggrund af den følsomme karakter af den type oplysninger, der kan indsamles som led i OLAF-undersøgelser. For at undgå dette anmoder den tilsynsførende om, at EF-lovgiveren tager hensyn til følgende spørgsmål og foretager de tilsvarende ændringer i forslaget for at løse dem:
1.

Et flertal i det rådgivende udvalg er enigt med Kommissionen om bødernes grundbeløb. Et mindretal undlader at udtale sig.
6.

Det rådgivende udvalg er enigt med Kommissionen i, at det er meget sandsynligt, at Universal vil have mulighed for og være tilskyndet til at forhøje priserne for sit repertoire af angloamerikanske mekaniske rettigheder til online-applikationer efter fusionen som følge af ikke-samordnede virkninger. Det rådgivende udvalg er enigt i, at fusionen derfor giver anledning til alvorlige tvivl med hensyn til markedet for online-rettigheder (som omfatter mekaniske rettigheder og fremførelsesrettigheder for online-applikationer) både på EØS-plan og i landene Østrig, Den Tjekkiske Republik, Tyskland, Polen og UK.
DA Den Europæiske Unions Tidende C 204/8

Høringskonsulentens endelige rapport i sag COMP/M.4404 — Universal/BMG Music Publishing

(i henhold til artikel 15 og 16 i Kommissionens afgørelse 2001/462/EF, EKSF af 23. maj 2001 om høringskonsulentens kompetenceområde under behandlingen af visse konkurrencesager — EFT L 162 af 19.6.2001, s. 21)

(2007/C 204/04)

Den 3. november 2006 modtog Kommissionen i overensstemmelse med artikel 4 i Rådets forordning (EF) nr. 139/2004 anmeldelse af en planlagt fusion, hvorved Universal Music Group Inc. (»Universal«) gennem opkøb af kapitalandele og aktiver erhverver fuld kontrol som omhandlet i forordningens artikel 3, stk. 1, litra b), over hele BMG Music Publishing (»BMG«), som i øjeblikket er en del af Bertelsmann-koncernen.

Efter at have undersøgt det bevismateriale, der var fremlagt af parterne vedrørende den planlagte fusion, og efter at have foretaget en markedsundersøgelse konkluderede Kommissionen, at fusionen gav anledning til alvorlig tvivl med hensyn til, hvorvidt den var forenelig med fællesmarkedet. Den besluttede derfor den 8. december 2006 at indlede proceduren efter artikel 6, stk. 1, litra c), i fusionsforordningen.

Den anmeldende part fik den 21. december 2006 og igen den 26. januar 2007 indsigt i de vigtigste dokumenter i sagen i overensstemmelse med retningslinierne for god praksis i EU's fusionskontrolprocedurer.

Den 15. marts 2007 afgav parterne en række tilsagn, der ændrede den oprindelige fusionsplan. Disse tilsagn blev ændret den 26. marts og igen den 30. marts, og de endelige tilsagn blev afgivet den 23. april 2007. På baggrund af disse tilsagn besluttede Kommissionens tjenestegrene, at den alvorlige tvivl var fjernet. Der blev derfor ikke fremsendt nogen klagepunktsmeddelelse til parterne.

Der er ikke indkommet spørgsmål eller bemærkninger fra de berørte parter eller fra andre virksomheder vedrørende markedstesten.

Sagen giver ikke anledning til yderligere bemærkninger med hensyn til parternes ret til at blive hørt.
5.

Buddene bør indeholde de data og oplysninger, som er specificeret i artikel 32 til 35 i gennemførelsesbestemmelserne til lov nr. 238/2004 om olie, der er godkendt ved regeringsbeslutning nr. 2075/2004. Interesserede juridiske personer kan i forbindelse med udarbejdelsen af deres bud få adgang til de data og geologiske oplysninger, som stilles til rådighed af det nationale agentur for mineralressourcer i overensstemmelse med artikel 24, stk. 3, litra c)-g), i gennemførelsesbestemmelserne til lov nr. 238/2004 om olie, der er godkendt ved regeringsbeslutning nr. 2075/2004. Adgang til data og geologiske oplysninger fås ved skriftlig henvendelse til formanden for det nationale agentur for mineralressourcer efter underskrivelse af en fortrolighedsaftale og efter betaling af et gebyr for anskaffelsen af datasættet og et gebyr for rådgivning og udnyttelse af de oplysninger, der tilhører den nationale fond for geologiske data.
DA Den Europæiske Unions Tidende C 194/17

Underretning fra den rumænske regering vedrørende Europa-Parlamentets og Rådets direktiv 94/22/EF om betingelser for tildeling og udnyttelse af tilladelser til prospektering, efterforskning og produktion af kulbrinter

(EØS-relevant tekst)

(2007/C 194/11)

I overensstemmelse med artikel 10 i Europa-Parlamentets og Rådets direktiv 94/22/EF af 30. maj 1994 om betingelser for tildeling og udnyttelse af tilladelser til prospektering, efterforskning og produktion af kulbrinter underretter Rumænien herved Kommissionen, at den eneste kompetente myndighed på dette område, jf. lov nr. 238/2004 om olie, er det nationale agentur for mineralressourcer »Agenţia Naţională pentru Resurse Minerale«, et særligt organ med status som juridisk person, der er underlagt regeringen.

Rumænien underretter herved alle interesserede parter om, at hvad angår tildeling og udnyttelse af tilladelser til prospektering, efterforskning og produktion af kulbrinter er bestemmelser og kriterier, jf. artikel 5, stk. 1, i direktiv 94/22/EF, vedrørende vurdering af bud og de bydendes tekniske og finansielle kapacitet fastlagt i gennemførelsesbestemmelserne til lov nr. 238/2004 om olie, der er godkendt ved regeringsbeslutning nr. 2075/2004, som er offentliggjort i Rumæniens statstidende nr. 1170 af 10. december 2004, del I, der er ændret og suppleret ved regeringsbeslutning nr. 350/2007, som er offentliggjort i Rumæniens statstidende nr. 272 af 24. april 2007, del I.
5.

Det rådgivende udvalg erklærer sig enigt i, at Shell, inden for gruppen af bitumenleverandører, og KWS, inden for gruppen af bitumenaftagere, bærer et særligt ansvar på grund af deres rolle som initiativtagere til og ledere af kartellet.
—

Ifølge artikel 31 er den registreredes ret til at blive informeret begrænset til retten til at blive informeret efter anmodning. Dette krav strider imod et grundelement inden for databeskyttelse, nemlig det, at den registeransvarlige giver en registreret, hvis personoplysninger der foregår en indsamling af, nogle basisoplysninger om denne indsamling uden at have fået en anmodning fra den registrerede (37). Faktisk vil den registrerede i mange tilfælde ikke have kendskab til en sådan indsamling af oplysninger. Naturligvis kan udøvelsen af denne ret til at blive informeret være omfattet af nogle undtagelser, betingelser eller begrænsninger, eksempelvis for at beskytte en igangværende kriminalefterforskning, men det må ikke betyde, at selve rettighedens substansindhold fjernes ved en generel regel om, at der skal foreligge en anmodning fra den registrerede (38).
5.

Det rådgivende udvalg er enigt med Kommissionen i, at princippet »ne bis in idem« ikke er til hinder for vedtagelsen af den foreliggende beslutning.
DA Den Europæiske Unions Tidende C 150/9

Meddelelse fra Kongeriget Belgien i forbindelse med Europa-Parlamentets og Rådets direktiv 94/22/EF om betingelser for tildeling og udnyttelse af tilladelser til prospektering, efterforskning og produktion af kulbrinter

(EØS-relevant tekst)

(2007/C 150/07)

I henhold til artikel 10 i Europa-Parlamentets og Rådets direktiv 94/22/EF af 30. maj 1994 om betingelser for tildeling og udnyttelse af tilladelser til prospektering, efterforskning og produktion af kulbrinter (1) meddeler Kongeriget Belgien Europa-Kommissionen nedenstående liste over kompetente instanser for ansøgninger vedrørende områder i regionen Flandern:

— Alle ansøgninger om tilladelse til efterforskning og udvinding af olie og brandbare gasser (kulbrinter) forelægges følgende instans i overensstemmelse med den flamske regerings beslutning af 23. juli 1997 vedrørende form og procedure for behandlingen af ansøgninger om tilladelser til efterforskning og udvinding af olie og brandbare gasser: Vlaamse overheid Departement Leefmilieu, Natuur en Energie Afdeling Land en Bodembescherming, Ondergrond, Natuurlijke Rijkdommen Koning Albert II-laan 20, bus 20 B-1000 Brussel

— Den flamske minister med ansvar for naturressourcerne træffer afgørelse om ansøgningen om tilladelse.

— Afgørelsen truffet af den flamske minister med ansvar for naturressourcerne kan ankes til den flamske regering.

(1) EUT L 164 af 30.6.1994, s. 3.
5.

I denne udtalelse støttede den tilsynsførende tilføjelsen af gennemsigtighedsprincippet i lovgivningen under henvisning til direktiv 95/46/EF og forordning (EF) nr. 45/2001, men henstillede, at der sikres en proaktiv tilgang til den registreredes rettigheder (6), da der bliver tale om offentliggørelse af personoplysninger. Den tilsynsførende understregede, at en proaktiv tilgang kan bestå i, at man på det tidspunkt, hvor personoplysningerne indsamles, forhåndsunderretter den registrerede om, at disse oplysninger vil blive offentliggjort, og i at sikre, at den registreredes ret til dataadgang og ret til at gøre indsigelse respekteres.
DA Den Europæiske Unions Tidende C 131/4

Høringskonsulentens endelige rapport i sag COMP/M.4215 — Glatfelter/Crompton Assets

(I henhold til artikel 15 og 16 i Kommissionens afgørelse 2001/462/EF, EKSF af 23. maj 2001 om høringskonsulentens kompetenceområdeunder behandlingen af visse konkurrencesager — EFT L 162 af 19.6.2001, s. 21)

(2007/C 131/04)

Den 4. april 2006 anmodede Tyskland om henvisning af sagen til Kommissionen i henhold til artikel 22, stk. 1, i Rådets forordning (EF) nr. 139/2004 (fusionsforordningen). I overensstemmelse med fusionsforordningens artikel 22, stk. 2, oplyste Kommissionen de kompetente myndigheder i de andre medlemsstater og de relevante virksomheder om anmodningen. Det Forenede Kongerige sluttede sig til henvisningsanmodningen. Den 15. maj 2005 besluttede Kommissionen at antage anmodningen om at undersøge fusionen og oplyste medlemsstaterne og virksomhederne om denne beslutning.

Efterfølgende modtog Kommissionen den 16. august 2006 en anmeldelse af den planlagte fusion, hvorved P.H. Glatfelter Company overtager hele Lydney Bussiness, tilhørende J.R. Crompton Ltd i likvidation, gennem opkøb af aktiver.

Efter at have undersøgt anmeldelsen konkluderede Kommissionen, at den anmeldte transaktion faldt ind under fusionsforordningen, og at der var anledning til væsentlige betænkeligheder ved dens forenelighed med fællesmarkedet og EØS-aftalen. Kommissionen besluttede derfor den 20. september 2006 at indlede proceduren efter fusionsforordningens artikel 6, stk. 1, litra c).

Efter at Kommissionens tjenestegrene havde udført en grundig markedsundersøgelse, blev det konkluderet, at den planlagte transaktion ikke i væsentlig grad ville forhindre effektiv konkurrence på fællesmarkedet eller en væsentlig del heraf, især som følge af, at en dominerende stilling opstod eller blev styrket, transaktionen er derfor forenelig med fællesmarkedet og EØS-aftalen. Der er derfor ikke sendt nogen klagepunktsmeddelelse til parterne.

Høringskonsulenten har ikke modtaget forespørgsler eller bemærkninger fra parterne eller tredjemand. Sagen giver ikke anledning til særlige bemærkninger om retten til at blive hørt.
1.

Det rådgivende udvalg er enigt med Kommissionen i, at klausul 9, litra a), i videreførelsen af Cannes-aftalen kan medføre, at et ophavsretsselskab ikke kan tilbyde rabatter, hvis det har forhandlet en central licensaftale med et pladeselskab, hvilket derfor medfører en indirekte prisfastsættelsesaftale.